kardosdrur/scandi-wiki huggingface dataset:
Sigurd Jensen

Sigurd Jensen (4. januar 1912 i Vitved – 2. oktober 1981 i København) var en dansk historiker.

Hans forældre var gårdejere i Vitved nær Århus, da faderen døde i 1919 overtog moderen driften af gården. Sigurd Jensen blev klassisk sproglig student fra Århus Katedralskole 1931. Han studerede historie og dansk ved Aarhus Universitet, selvom han oprindeligt hellere ville have læst til læge. I 1935 fik han Københavns Universitets guldmedalje for besvarelsen at en prisopgave om danske bønders formue og indtægt ca. 1720-70. Han blev kandidat i 1937 og blev i 1939 ansat som arkivar ved Rigsarkivet, dog frem til 1943 med stilling ved Landsarkivet for Nørrejylland i Viborg. I 1956 blev han stadsarkivar i København. 1950 blev han dr. phil. med disputatsen Fra patriarkalisme til pengeøkonomi.

Han udgav desuden flere bøger bl.a. En lavssag fra ca. 1840 (1957), Københavns hospitalsvæsen 1863-1963 (1963), Levevilkår under besættelsen (1971) og Københavns historie 1900-1945 (1982).

Den 29. marts 1962 blev han medlem af Det kongelige danske Selskab for Fædrelandets Historie, han var desuden selskabets sekretær 27. januar 1965 – 29. januar 1970.

Kilder 
 Povl Bagge & Fridlev Skrubbeltrang, Nekrologer over Sigurd Jensen i Historisk Tidsskrift Bind 14. række, 3 (1982 – 1983) 1. Kan læses på tidsskrift.dk

Historikere fra Danmark
Arkivarer fra Danmark
Faglitterære forfattere fra Danmark
Danskere i 1900-tallet
Personer i Kraks Blå Bog (afdøde)
Besættelsestidens historikere
Dansksprogede forfattere fra Danmark
Modtagere af Københavns Universitets guldmedalje
Efterladte fortællinger

Efterladte fortællinger (eng. Carnival – Entertainments and Posthumous Tales) er som titlen antyder en samling af fortællinger, skrevet af Karen Blixen og udgivet posthumt den 1. oktober 1975 i Danmark (udgivet i USA i 1977 og England i 1978).

Fortællinger 
 Familien de Cats
 Onkel Théodore
 Karneval
 Den sidste dag
 Onkel Seneca
 Den fede mand
 Anna
 Den stolte dame
 Bjørnen og kysset
 Gensyn

Noter

Eksterne henvisninger 
 Om fortællingen Den stolte dame  på Litteratursiden.dk

Litteratur i 1975
Novellesamlinger
Karen Blixen
Bøger udgivet posthumt
Viggo Sjøqvist

Viggo Sjøqvist (5. juni 1913 på Frederiksberg – 13. marts 2003) var en dansk historiker og arkivar.

Viggo Sjøqvist der var ansat ved Udenrigsministeriets arkiv har skrevet en lang række biografier om politiske skikkelser i dansk historie. Bl.a. Peter Vedel 1823-1911 (2 bind, 1957-1962), Erik Scavenius – En biografi (2 bind, 1973) og Peter Munch : Manden – Politikeren – Historikeren (1976).

Han har desuden udgivet bogen om Danmarks udenrigspolitik 1933-1940 (1966).

I 1966 blev han medlem af Det kongelige danske Selskab for Fædrelandets Historie hvor han desuden fungerede som sekretær 29. januar 1970 – 14. februar 1980 (han fungerede til 1. september 1980 da hans afløser Kai Hørby var på en længere udlandsrejse.)

Han blev Ridder af Dannebrogordenen 1953 og Ridder af 1. grad 1962.

Kilder 
 Carsten Due-Nielsen, Nekrolog over Viggo Sjøqvist i Historisk Tidsskrift 103:2, 430-436.
 Søren Helstrup, Truslen mod Danmark, Museum Tusculanum Press, 2000. s. 195.

Eksterne henvisninger 
 

Historikere fra Danmark
Arkivarer fra Danmark
Dansksprogede forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Faglitterære forfattere fra Danmark
Personer fra Frederiksberg
Riddere af 1. grad af Dannebrog
Biografiforfattere fra Danmark
Tony Hale

Anthony "Tony" Hale (født 30. september 1970) er en amerikansk skuespiller bedst kendt for sin rolle som Buster i den amerikanske komedieserie Familie på livstid.

Udvalgt Filmografi 
 Stranger than Fiction (2006)
 Dantes Inferno (2007)
 The Heat (2013)

Tv-serier 
 Familie på livstid (2003–06, 2013–)

Eksterne henvisninger 

 

Skuespillere fra New York
Gustave Moreau

Gustave Moreau (født 6. april 1826, død 18. april 1898) var en fransk maler. Han blev født og døde i Paris.

Moreau malede hovedsagelig kristne og mytologiske figurer. Som formidlere af litterære idéer snarere end visuelle, appellerede hans billeder til enkelte forfattere og kunstnere inden for symbolismen, som anså Moreau som en foregangsmand for deres bevægelse.

Han blev udnævnt til professor ved École des Beaux-Arts i Paris i 1891 og havde blandt andet fauvistmalerne Henri Matisse og Georges Rouault som sine studenter. 

Han er begravet på Cimetière de Montmartre i Paris.

Musée Gustave Moreau i Paris er et af byens mest ekstravagante. Museet er hans tidligere studio og blev åbnet for publikum i 1903.

Eksterne henvisninger 

Malere fra Frankrig
Franskmænd i 1800-tallet
Medlemmer af Académie des beaux-arts
Symbolistiske malere
Gough Whitlam

Edward Gough Whitlam (11. juli 1916 - 21. oktober 2014) var en australsk premierminister.

Et medlem af Australian Labor Party (ALP), Whitlam trådte føderale parlament efter at have vundet 1952 Werriwa suppleringsvalg. I 1960 Whitlam blev valgt som stedfortrædende leder af ALP og i 1967 som efterfølger for Arthur Calwell efter et katastrofalt valgnederlag året før, han overtog den føderale Labor lederskab og dermed oppositionslederen.

Australiens premierministre
Personer fra Melbourne
Ingeniørernes A-kasse

Ingeniørernes A-kasse (forkortet IAK) var en arbejdsløshedskasse for ingeniører, maskinmestre og andre med en teknisk-naturvidenskabelig uddannelse. IAK var også a-kasse for medlemmer af Dansk Formandsforening.

IAK havde knap 70.000 medlemmer og var formelt set en forening, der havde en anerkendelse som statsanerkendt arbejdsløshedskasse. IAK administrerede også efterlønsordningen for medlemmerne. IAK tegnedes af et repræsentantskab og en hovedbestyrelse, der begge var valgt af medlemmerne.

IAK havde hovedkontor i København og regionale kontorer i Aalborg, Århus og Odense. IAK ejede desuden konsulenthuset Komplement, som udbyder coaching, karriererådgivning, outplacementforløb m.v.

Fusion 
1. juli 2013 fusionerede Ingeniørernes A-kasse og Akademikernes A-kasse og hedder nu Akademikernes A-kasse .

Eksterne henvisninger
 Akademikernes' hjemmeside

Referencer

A-kasser i Danmark

Ophørt i 2013
Queens of the Stone Age (album)

Queens of the Stone Age er det selvtitlede debutalbum fra det amerikanske rockband Queens of the Stone Age. Albummet blev udgivet af pladeselskabet Loosegroove Records, som var drevet af Pearl Jam guitaristen Stone Gossard d. 22 September, 1998. LP-versionen blev udgivet i tre begrænsede udgaver under Frank Kozik's pladeselskab Man's Ruin Records. Der er for nylig opdaget flere forfalskede udgaver af albummet til salg på hjemmesider som eBay.

Eksterne henvisninger 
 

Album fra 1998
Album fra USA
Debutalbum fra 1998
Dom Mintoff

Dom Mintoff (født Dominic Mintoff (); født 6. august 1916 i Bormla, Malta, død 20. august 2012) var en maltesisk premierminister fra 1955 til 1958, og af det uafhængige Malta fra 1971 til 1984. Han blev gift med Moyra de Vere Bentinck i 1947, parret mødtes mens han studerede i Oxford, de har to døtre Anne og Yana.

Politikere fra Malta
Hans Næss

Hans Pedersen Næss (døbt 24. oktober 1723 i Næs ved Assens, død 3. januar 1795 i København) var en dansk arkitekt.

Uddannelse 
Næss var søn af gårdmand Peder Pedersen og Birgitte Clausdatter. Han studerede på det nyoprettede Kunstakademi i København under Nicolas-Henri Jardin og vandt den store sølvmedalje 1758, den lille guldmedalje 1760 og 1762 og endeligt den store guldmedalje 1763.

Virke 
Han arbejdede som skriver på Brahesborg i ca. ti år fra omkring 1745; var fuldmægtig på Assens Rådstue i ca. tre år; volontør i Rentekammeret 1758-65; informator i geometri og perspektiv ved Kunstakademiet 1765-82; konduktør hos C.F. Harsdorff på Det Petersenske Jomfrukloster, Amagertorv 29, København 1768-69, på Palæet i Horsens 1780; bygmester ved de kgl. kirker i København og Nordsjælland 1781-82 samt renteskriver og chef for det nye bygningskontor 1782-93.

Arkitektur 
Næss indgik i generationen af talentfulde klassicistiske arkitekter, der var skolet hos Jardin og Harsdorff. Han vendte tilbage til sin fødeegn, Fyn, hvor hans hovedbygninger er en bestanddel af perlerækken af fynske herregårde fra anden halvdel af 1700-tallet.

Næss blev 1. gang gift 16. september 1765 i Kerte med Marie Cathrine Pedersdatter Lund (begravet 8. marts 1766 i København) og 2. gang 1769 i København (kopulationsafgift 4. februar 1769) med Christiane Margrete Adler (døbt 9. september 1739 i Vemmetofte – 4. januar 1795 i København), datter af gartner Johan Adolf Adler og Karen Larsdatter.

Næss er begravet i Skt. Nicolai Kirke i København.

Værker 

 Antonigade 9, København (1766, ejet af Næss indtil 1770 sammen med tømrermester Jens Suhr, fredet)
 Herregården Krengerup (ca. 1772-76, fredet)
 Herregården Kragsberg ved Odense (fra ca. 1776, fredet)

Projekter 
 Admiralitet (1766? eller 1771, Rigsarkivet)
 Herregården Langesøs udkørselsport (1774)
 Sakristi mm., Frederiksberg Kirke (1781)
 Einsidelsborg (1783-86, nu Egebjerggård, hovedbygning nyopført 1831)
 Landarbejderhuse ved Bregentved (Bregentved Godsarkiv)

Tilskrivninger 
 Lihmes Gård, Kongens Nytorv 18, København (1768)
 Ombygning af Hallings Gård, Lille Strandstræde 14, København (ca. 1775, fredet)
 Herregården Hindsgavl (1784, fredet)

Referencer

Andre kilder 
 

Arkitekter fra Danmark
Ansatte ved Kunstakademiets Arkitektskole
Personer fra Fyn
Klassicistiske arkitekter
Danskere i 1700-tallet
Embedsmænd fra Danmark
Steinway Lyngdorf

Steinway Lyngdorf er musikanlæg udviklet af Lyngdorf og Steinway & Sons. I 2005 indgik Lyngdorf og Steinway & Sons samarbejde om at udvikle det ultimative musikanlæg, hvor både lyd og design var i fokus. Det resulterede i flere musikanlæg og hjemmebiografer.

Målet var, at musikanlæget skulle reproducere lyden af et Steinway-flygel så præcist, at pianister ikke var i stand til at kunne høre, om de lyttede til et flygel eller en reproduktion fra musikanlæget. Derudover var målet, at lyden skulle kunne sammenlignes med oplevelsen af live symfoniorkesterkoncerter og rockkoncerter, og at designet skulle være inspireret af Steinways flygler.

Steinway Lyngdorf er verdens første musikanlæg, hvor den digitale lyd er fuldstændigt integreret. Musikanlæggene indeholder Lyngdorfs teknologiske opfindelse "RoomPerfect", der gør det muligt for musikanlæggene at kunne tilpasse sig de akustiske karakteristika i et hvilket som helst lokale.

Musikanlæggene består af kostbare materialer, f.eks. store mængder aluminium – der er mere aluminium i én højttaler end i en Audi A8. Hver højttaler vejer 174 kg.

Musikanlæggene er håndlavede, og det tager over 170 timer at samle et musikanlæg.

Referencer og eksterne henvisninger 

Officiel hjemmeside for Steinway Lyngdorf

Elektroniske apparater
Piet Rooijakkers

Piet Rooijakkers (født 16. august 1980) er en hollandsk tidligere professionel cykelrytter.

Eksterne henvisninger 
 

Mandlige cykelryttere fra Nederlandene
Holly Madison

Holly Madison (født 23. december 1979) er en amerikansk model, skuespiller og TV-personlighed.

Biografi 
Madison blev født Hollin Sue Cullen i Oregon, og er den ældste af tre søskende. Madison voksede op i Alaska, før hendes familie flyttede tilbage til Oregon. I 1999 flyttede Madison til Los Angeles. Her arbejdede Madison som Hawaiian Tropic model og servitrice på restaurantkæden Hooters. Hun blev derfor bemærket og begyndte at modtage invitationer til Playboy Mansion. Efter at have besøgt The Mansion i mere end et år, blev Madison inviteret til at flytte ind. Dermed blev hun en af Hugh Hefners syv officielle kærester i august 2001.

Karriere 
Madison er bedst kendt for, at være Hefner's kæreste, og for hendes medvirken i E! TV-serien The Girls Next Door. Sammen med hendes co-stars Bridget Marquardt og Kendra Wilkinson var Madison på forsiden og inde i november 2005-udgaven af Playboy magasin. Madison var igen på forsiden i september 2006, marts 2008 og februar 2009. Selv om Madison har været en model for Playboy flere gange, har hun aldrig været en Playmate.

Madison er en selvudnævnt dyreven, og begyndte at skrive artikler om kæledyr i 2006 for en vens tidsskrift. I april 2007 kunne man opleve Madison afbilledet nøgen i en anti-pels reklame for PETA. Madison er stjernen i hendes eget reality-show Holly's World på E!. Serien omhandler Madisons liv i Las Vegas, hvor hun, indtil 2012, var stjerne i burlesque-showet Peep Show.

Eksterne henvisninger 

 Holly Madison officielle hjemmeside
 

Modeller fra USA
Skuespillere fra USA
Tv-personligheder fra USA
Personer fra Oregon
Birgitte von Halling-Koch

Birgitte von Halling-Koch (født 30. april 1943) er en dansk skuespiller.

von Halling-Koch var elev af Elna Brodthagen og Søren Weiss. Hun blev uddannet fra Skuespillerskolen ved Odense Teater i 1972. Hun har bl.a. været ansat ved Odense Teater og Det Danske Teater.

Datter af Percy von Halling-Koch.

Udvalgt filmografi 
 Fiskerne (1977)
 Krigernes børn (1979)
 Drengen der forsvandt (1984)
 Her i nærheden (2000)
 Dommeren (2005)

Referencer

Eksterne henvisninger 
 

Skuespillere fra Danmark
Palle Wolfsberg

Palle Ruben Wolfsberg (født 17. juli 1931 i Vedbæk, død 20. juli 2019) var en dansk skuespiller og teaterinstruktør.

Efter en kort karriere som skuespiller helligede Wolfsberg sig instruktørgerningen.

Han var fra 1959 gift med skuespillerinden Kirsten Walther, indtil hendes død i 1987. I 1992 blev han gift med instruktør Annette Wolfsberg.

Filmografi 
 Far til fire og ulveungerne (1958)
 Soldaterkammerater på sjov (1962)
 Støv for alle pengene (1963)
 Olsen-bandens sidste bedrifter (1974)

Referencer

Eksterne henvisninger 
 
 

Skuespillere fra Danmark
Personer fra Vedbæk
Danskere i 1900-tallet
Danskere i 2000-tallet
Erik Hansen (skuespiller)

Erik Hansen (født 28. november 1913 i København, død 8. september 2003) var en dansk skuespiller.

Hansen var uddannet fra Københavns Teaterskole. Han optrådte i mange revyer og kabareter landet over og var bl.a. tilknyttet Andelsteatret. I 1970'erne skiftede han skuespillet ud med charterrejser og blev han rejseleder i Spies Rejser og senere leder af Skibby Rejsers kontor i København. I 1998 blev han udnævnt til æresmedlem i Dansk Solist Forbund.

Filmografi 
 Mig og min familie (1957)
 Støv for alle pengene (1963)
 Flagermusen(1966)
 Lad isbjørnene danse (1990)

Eksterne henvisninger 
 

Skuespillere fra Danmark
Taina Anneli Berg

Taina Anneli Berg (født 31. august 1968) er en dansk skuespiller.

Berg er uddannet fra Teater Får302.

Filmografi 
 Strisser på Samsø (1997-1998)
 Familien Gregersen (2004)
 Veninder (2005)
 Anja og Viktor - Brændende kærlighed (2007)
 Frygtelig lykkelig (2008)
 Karla og Jonas (2010)

Eksterne henvisninger 
 Taina Anneli Bergs hjemmeside  
 

Skuespillere fra Danmark
Nijas Ørnbak-Fjeldmose

Nijas Ørnbak-Fjeldmose (født 15. august 1983 på Frederiksberg) er en dansk skuespiller og barnebarn af filminstruktøren Henning Ørnbak.

Filmografi 
 Ørnens øje (1997)
 Vølvens forbandelse (2009)
 Arn (2008)

Tv-serier 
 Alletiders Jul (julekalender, 1994/2004)
 Jeg vil ønske for dig (tv-serie, 1995)
 Toast (tv-serie, 1999)
 Barda (tv-serie, 2011)

Eksterne henvisninger 
 

Skuespillere fra Danmark
Personer fra Frederiksberg
Niels Weyde

Niels Weyde-Andersen (født 27. marts 1945, død 12. juli 2017 i Herlev) var en dansk skuespiller og tegnefilmsdubber.

Weyde var uddannet fra Statens Teaterskole i 1982. Han var også uddannet skolelærer.

Han døde på Herlev Hospital efter længere tids sygdom.

Filmografi

Film 
 Mikkels motiver (1985)
 Roser og persille (Tango for tre) (1993)
 Frække Frida og de frygtløse spioner (1994)
 Kun en pige (1995)
 Her i nærheden (2000)
 Offscreen (2006)
 Cecilie (2007)
 Hvordan vi slipper af med de andre (2007)
 Spillets regler (2008)
 Klovn: The Movie (2010)
 Klovn Forever (2015)

Tv-serier 
 Niels Klims underjordiske rejse (1984)
 Mørklægning (1992) (Mini series)
 Kun en pige (1995) (Mini series)
 Strisser på Samsø (1998)
 Krøniken (2003-2006)
 Nynne (2006)
 Klovn (2006-2009)
 2900 Happiness (2007)
 Sommer (2008)
 Livvagterne (2009)
 Lykke (2011)
 Borgen 2 (2011)
 Forbrydelsen III (2012)

Udvalgt dubbing 

 Smølferne (1988 →) (TV serie)
 Aristocats (1990) (Minor redubbed figure)
 Dyrene fra Lilleskoven (1992-1995) (TV serie)
 Toy Story (1995)
 Mary Poppins (1995)
 Babe - den kække gris (1995)
 Klokkeren fra Notre Dame (1996)
 Casper - Den magiske Begyndelse (1997)
 Pippi Langstrømpe (1997)
 Flubber (1997)
 Pocahontas 2: Rejsen til England (1998)
 Prinsen af Egypten (1998)
 Babe - den kække gris kommer til byen (1998)
 Tarzan (1999)
 Tigerdyrets familiefest (2000)
 Nu er det nu - segment "Hundebanden" (2000) (TV serie)
 Bogen om Peter Plys - Historier fra hjertet (2000)
 Ice Age (2000)
 Shrek (2001)
 Harry Potter og De Vises Sten (2002)
 Araki - The Killing of a Japanese Photographer (2003) (kortfilm)
 Grislings Store Eventyr (2003)
 Bjørne Brødre (2004)
 Harry Potter og Flammernes Pokal (2005)
 Princess (2006)
 Happy Feet (2006)
 Min skøre familie Robinson (2007)
 Buzz! Junior: Monster Rumble (2007)
 Beverly Hills Chihuahua (2008)
 Star Wars: The Clone Wars (2008 →) (TV serie)
 Æblet & ormen (2009)
 Peter Plys - Nye eventyr i Hundredemeterskoven (2011)

Referencer

Eksterne henvisninger 
 
 Niels Weydes hjemmeside
 

Skuespillere fra Danmark
Tegnefilmsdubbere fra Danmark
Ole Hvidman

Ole Hvidman (født 17. april 1943, død den 18. august 2014) var en dansk skuespiller.

Filmografi 
 Nattens engel (1998)
 Slim Slam Slum (2002)

Tv-serier 
 En by i Provinsen (1977-1980)
 TAXA (1997-1999)
 Absalons hemmelighed (2006)

Eksterne henvisninger 
 

Skuespillere fra Danmark
John Mathew Nickolaus, Jr.

John Mathew Nickolaus, Jr. (18. maj 1913 – 10. februar 1985) var en amerikansk filmfotograf.

Nickolaus begyndte sin karriere som kameramand for MGM sidst i 1940'erne. Fra 1950'erne var han instruktør ved både film og fjernsyn. Han arbejdede med populære tv-serier som Perry Mason, Rawhide og Gunsmoke. Sammen med Conrad Hall hjalp han med at lave The Outer Limits-serien (1963 – 1965)

Han arbejdede med fjernsyn, indtil kort før han døde i Malibu i Californien i 1985.

Eksterne henvisninger 
 

Filmfotografer fra USA
Tv-personligheder fra USA
Syfy

Sci Fi Channel (kendt som Syfy officelt fra juli 2009) er en amerikansk kabel-tv-kanal, lanceret 24. september 1992. Kanalen ejes af koncernen NBC Universal og specialiserer sig i genrer som fiktion, fantasy, skrækfilm og det paranormale.

Eksterne henvisninger 
 Syfy.com

Tv-kanaler fra USA
Science fiction
Jamie Campbell Bower

Jamie Campbell Bower (født 22. november 1988) er en engelsk skuespiller, der er mest kendt for sin rolle som Anthony Hope i Tim Burtons i Sweeney Todd.

Baggrund 
Campbell Bower er født i London, England. Han er gik på Bedales og er én af skaberne af foreningen National Youth Music Theatre. Han begyndte på sin skuespillerkarriere da veninde Laura Michelle Kelly, der er også med i Sweeney Todd, der anbefalet ham til sin agent. Samtidig med sit skuespil, er han også forsangeren i "The Darling Buds". Campbell Bower var fastansat model på Select Model Management i London.

Filmografi

Eksterne henvisninger 

 

Skuespillere fra England
Teit Kærn

Arild Teit Kærn (født 19. juni 1908, Randers, død 23. april 1991) var en dansk læge, modstandsmand og kommunist. Under besættelsen var han blandt andet rejsesekretær for Frit Danmark og kurér for DKP mellem Aksel Larsen og DKP's hemmelige radiogruppe.

Liv og karriere 

Kærn var søn af overlæge Hjalmar Nielsen Kærn (1879-1956) og Karen Bang (1876-1930). Han blev uddannet dr. med. gynækolog ved Københavns Universitet i 1939.

Kærn var medlem af DKP fra 1930'erne, han fik i foråret 1941 posten som kurér mellem Aksel Larsen og DKP's hemmelige radiogruppe. Gestapo arresterede ham i maj 1942, i marts 1943 han blev først idømt 7 måneders fængsel, men senere blev straffen skærpet til 10 måneders fængsel, hvor efter han blev interneret i Horserødlejren. I august 1943 var han iblandt de fanger det lykkes at flygte fra lejren, her efter blev han tilknyttet Frit Danmark som rejsesekretær på Fyn og i Syd- og Sønderjylland. Fra foråret 1944 afløste han Ib Nørlund som DKP's rejsesekretær.

Kærn blev i 1945 medlem af Københavns Borgerrepræsentation for DKP, og i 1947 rådmand. Fra 1957 var han overlæge ved Sankt Josephs Hospital i København.

Kilder 
 
 

Medlemmer af Frit Danmark
Læger fra Danmark
Rådmænd i København
Kommunister fra Danmark
Politikere fra DKP
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Modstandsfolk fra DKP
Ofre for nazismen fra Danmark
Jean Racine

Jean Racine (fransk udtale: [ʒɑ ʁasin]) (født 22. december 1639, død 21. april 1699) var en fransk dramatiker, og én af de "tre store dramatikere" i 1600-tallets Frankrig (sammen med Molière og Corneille). Han var også en af de vigtigste litterære forfattere i den vestlige tradition. Racine var primært en tragiker, men han skrev også komedier.

Stykker

Litteratur 

Valdemar Vedel: Racine. Gyldendalske Boghandel/Nordisk Forlag, København 1932

Dramatikere fra Frankrig
Franskmænd i 1600-tallet
Jules Barbey d'Aurevilly

Jules Amédée Barbey d'Aurevilly (født 2. november 1808, død 23. april 1889) var en fransk roman- og novelleforfatter. Han har specialiseret sig i mystiske historier og at udforske ondskaben, men uden nogensinde at passere linjen til det overnaturlige. Han havde en afgørende indflydelse på forfattere som f.eks. Henry James.

Litteratur 
 Catherine Boschian-Campaner, Barbey d'Aurevilly, Paris, Seguier, 1989, .
 Jean-Pierre Thiollet, Barbey d'Aurevilly, H & D, 2006,  ; Carré d'Art (Barbey d'Aurevilly, Byron, Dali, Hallier), Anagramme Ed., 2008, .

Romanforfattere fra Frankrig
Novelleforfattere fra Frankrig
Essayister fra Frankrig
Litteraturkritikere fra Frankrig
Fantasyforfattere
Franskmænd i 1800-tallet
Annibale Bergonzoli

Annibale Bergonzoli, med tilnavnet "barba elettrica", (1. november 1884 – 31. juli 1973) var en italiensk generalløjtnant under den Spanske Borgerkrig og 2. Verdenskrig. 
Han ledede forsvaret af Bardia i Libyen efter en kort offensiv ind i Ægypten  under ledelse af Rodolfo Graziani. I december 1940 erobredes Bardia under en britisk offensiv med kodenavnet Operation Compass, der blev ledet af general Richard O'Connor. Herved blev de italienske styrker tvunget til at trække sig tilbage ind i Cyrenaica. Bergonzoli fortsatte med at lede det italienske 23. korps i 10. armé under tilbagetrækningen. I februar efter det katastrofale nederlag ved Beda Fomm overgav Bergonzoli sig til australske styrker.

Karriere 
 1928- Chef for 78. regiment Toscana
 Chef for 6. regiment Aosta
 Kommandant for reserveofficersskolen i Palermo
 1935- Chef for 2. Celere Brigade Emanuele Filiberto Testa di Ferro
 1937-1940 ledende general for 133. italienske pansrede division, Littorio, Spanien.
 1940-1941 chef for 23. korps i Nordafrika.
 1941-1946 krigsfange

Militærfolk fra Italien